KOMISIJOS REGLAMENTAS (EB) Nr. 1268/2008
2008 m. gruodžio 12 d.
iš dalies keičiantis Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 20 straipsnį,
kadangi:
(1)
Per Kimberley proceso plenarinį posėdį Delyje peržiūrėtas Kimberley proceso sertifikavimo schemos minimalius reikalavimus atitinkančių dalyvių sąrašas.
(2)
Reikia atnaujinti kai kurių dalyvių Kimberley proceso institucijų adresus.
(3)
Reikėtų atitinkamai iš dalies pakeisti II priedą,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2368/2002 II priedas yra pakeičiamas šio reglamento I priedu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. gruodžio 12 d.